paragraph_text: Čukarički se u Prvu ligu vratio već sezone 1999./00. i zauzeo izvrsno šesto mesto, u sezoni 2001./02. bio je samo jedno mjesto iznad zone ispadanja, ali već iduće sezone 2002./03. Čukarički nije izbjegao ispadanje u niži razred. Opet se u Drugoj ligi zadržao samo jednu sezonu i ponovo se vratio u Prvu ligu u sezoni 2004./05., ali se i tu kratko zadržao jer je zauzeo četrnaesto mjesto i ispao. Iduće dvije sezone proveo je u drugom natjecateljskom razredu, jednu sezonu u Drugoj ligi SCG, koja je 2006. promijenila naziv u Prva liga Srbije, nakon raspada zajedničke države Srbije i Crne Gore.